Optioservus

***Optioservus*** er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

## Utseende
Ganske små (ca. 3 mm), avlange, oftest svarte elvebiller. Familien kan særlig kjennes på lange fotledd med store klør, som brukes til å klamre seg fast til bunnen. **Hodet** er lite, antennene er middels lange, 10-leddete, det ytterste leddet danner en liten klubbe. **Brystskjoldet** (pronotum) er klokkeformet. **Dekkvingene** er av ovale med fine punktrekker. **Beina** er lange, særlig fotleddene, og ganske kraftige. Det ytterste fotleddet bærer uvanlig store klør. **Larvene** er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

## Levevis
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omkringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

## Utbredelse
Artene er utbredt i Amerika og Øst-Asia, særlig i Nord-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien **[[elvebiller]]**, Elmidae Curtis, 1830
***** Underfamilien elvebiller (Elminae) Curtis, 1830
****** Slekten ***Optioservus*** Sanderson, 1954 
### Liste over artene

* *[[Optioservus browni]]* White, 1978
* *[[Optioservus canus]]* Chandler, 1954
* *[[Optioservus castanipennis]]* (Fall, 1925)
* *[[Optioservus divergens]]* (LeConte, 1874)
* *[[Optioservus elegans]]* (LeConte, 1852)
* *[[Optioservus fastiditus]]* (LeConte, 1850)
* *[[Optioservus gapyeongensis]]* Jung, Kamite & Bae, 2011
* *[[Optioservus hagai]]* Nomura, 1958
* *[[Optioservus heteroclitus]]* White, 1978
* *[[Optioservus immunis]]* (Fall, 1925)
* *[[Optioservus inahatai]]* Kamite, 2015
* *[[Optioservus kubotai]]* Nomura, 1958
* *[[Optioservus maculatus]]* Nomura, 1958
* *[[Optioservus masakazui]]* Kamite, 2015
* *[[Optioservus nitidus]]* Nomura, 1958
* *[[Optioservus occidens]]* Kamite, 2015
* *[[Optioservus ogatai]]* Kamite, 2015
* *[[Optioservus ovalis]]* (LeConte, 1863)
* *[[Optioservus phaeus]]* White, 1978
* *[[Optioservus quadrimaculatus]]* (Horn, 1870)
* *[[Optioservus rugulosus]]* Nomura, 1958
* *[[Optioservus sakaii]]* Kamite, 2015
* *[[Optioservus sandersoni]]* Collier, 1972
* *[[Optioservus seriatus]]* (LeConte, 1874)
* *[[Optioservus tardellus]]* (Fall, 1925)
* *[[Optioservus trivittatus]]* (Brown, 1930)
* *[[Optioservus variabilis]]* Nomura, 1958
* *[[Optioservus yoshitomii]]* Kamite, 2015

## Referanser




## Litteratur

## Eksterne lenker

*